HU Az Európai Unió Hivatalos Lapja C 387/14

FELHÍVÁS A FOLYÉKONY ÉS GÁZNEMŰ SZÉNHIDROGÉNEK KUTATÁSÁRA VONATKOZÓ, TORRENTE RIZZUTO ELNEVEZÉSŰ ENGEDÉLY IRÁNTI KÉRELMEK BENYÚJTÁSÁRA

ASSESSORATO REGIONALE DELL’ENERGIA E DEI SERVIZI DI PUBBLICA UTILITA’ (TARTOMÁNYI ENERGIAÜGYI ÉS KÖZSZOLGÁLTATÁSI MINISZTÉRIUM) – DIPARTIMENTO REGIONALE DELL’ENERGIA (TARTOMÁNYI ENERGIAÜGYI OSZTÁLY)

UFFICIO REGIONALE PER GLI IDROCARBURI E LA GEOTERMIA (A SZÉNHIDROGÉNEKKEL ÉS A GEOTERMIKUS ENERGIÁVAL FOGLALKOZÓ TARTOMÁNYI HIVATAL) (U.R.I.G.)

2012/C 387/07

A MAC OIL SpA (székhelye: Roma, Via Lucullo 11, irányítószám: 00187, Italia, a római iparkamara tagja, adóazonosító száma: 09409401008, bejegyzési száma: 1160635) a tartományi energiaügyi és közszolgáltatási minisztériumnak (Szicília tartomány bányászati engedélyek kibocsátására illetékes hatóságának, amelynek székhelye: via Ugo La Malfa n. 87/89, irányítószám: 90146 Palermo, Italia) címzett, 2011. szeptember 15-én kelt kérelmével, továbbá annak 2012. május 21-én kelt kiegészítésével és 2012. október 19-én kelt további kiegészítésével a 2000. július 3-i 14. számú szicíliai tartományi törvény értelmében folyékony és gáznemű szénhidrogének kutatására szóló, a „Torrente Rizzuto” néven ismert engedély kibocsátását kérelmezte egy 69 203,95 ha (692,04 km2) kiterjedésű területre, amely Agrigento, Caltanissetta és Enna megye alábbi településeit érinti: Campobello di Licata, Licata, Ravanusa (Agrigento), Butera, Gela, Mazzarino, Riesi (Caltanissetta), Barrafranca, Enna, Piazza Armerina, Pietraperzia (Enna). A terület északon (a „Torrente Rizzuto” terület B, C, és D pontjánál) a „Friddani” elnevezésű kutatási területtel, keleten pedig (a „Torrente Rizzuto” terület E és F pontjánál) a „Passo di Piazza” elnevezésű kutatási területtel határos, míg délen (a „Torrente Rizzuto” terület G, H, I, L, M, N és O pontjánál) körbeveszi a „Costa del Sole” elnevezésű kutatási területet.

A kérelemben foglalt övezet kerülete olyan nem szabályos sokszög, amelyet a következők szerint meghatározott „A”, „B”, „C”, „D”, „E”, „F”, „G”, „H”, „I”, „L”, „M”, „N” és „O” jelű pontokat összekötő folyamatos vonal ad ki:

Az egyes pontok elhelyezkedése a következő:

A. a tengerpart vonalán elhelyezkedő pont, amelyet a „B” pontot és a 67. számú úton, Sorgente del Pisciotto településnél, 19 méteres tengerszint feletti magasságban található pontot összekötő vonal meghosszabbításával kapunk;

B. Cozzo Mola di Gerasello településen, 661 méteres tengerszint feletti magasságban található pont, amely egybeesik a „Friddani” engedélyezési kérelemmel érintett terület „A” pontjával;

C. a Casa Giordano nevű épület déli sarka által kijelölt pont, körülbelül 550 méterre észak-északnyugatra a Barrafranca nevű épülettől délre, 429 méteres tengerszint feletti magasságban található ponttól; e pont egybeesik a „Friddani” engedélyezési kérelemmel érintett terület „R” pontjával;

D. a Mazzarinótól keletre lévő út 14. kilométerkövénél elhelyezkedő pont; a szóban forgó út Contrada Floresta település után csatlakozik a 117. számú főúthoz (Centrale Sicula); e pont egybeesik a „Friddani” engedélyezési kérelemmel érintett terület „Q” pontjával;

E. a C. Zubia Nuova nevű épület északkeleti csúcsánál, 101 méteres tengerszint feletti magasságban, Butera vasútállomásától délkeletre elhelyezkedő pont, amely egybeesik a „Passo di Piazza” engedélyezési kérelemmel érintett terület „A” pontjával;

F. a tengerpart vonalán elhelyezkedő pont, amelyet az „E” pontot és a 115. sz. főút 225. kilométerkövénél elhelyezkedő pontot összekötő vonal meghosszabbításával kapunk; e pont egybeesik a „Passo di Piazza” engedélyezési kérelemmel érintett terület „Z” pontjával;

G. a tengerpart vonalán elhelyezkedő pont, amelyet az „I” és a „H” pontot összekötő vonal és a tengerpart vonalának metszéspontja ad ki; e pont egybeesik a „Costa del Sole” engedélyezési kérelemmel érintett terület „D” pontjával;

H. Torre Manfria településen, 75 méteres tengerszint feletti magasságban elhelyezkedő trigonometrikus pont, amely egybeesik a „Costa del Sole” engedélyezési kérelemmel érintett terület „C” pontjával;

I. Rocca d'Adamo településen, 289 méteres tengerszint feletti magasságban elhelyezkedő trigonometrikus pont, amely egybeesik a „Costa del Sole” engedélyezési kérelemmel érintett terület „B” pontjával;

L. a Casa Savorni nevű épület délnyugati sarka által kijelölt, 100 méteres tengerszint feletti magasságban elhelyezkedő pont, amely egybeesik a „Costa del Sole” engedélyezési kérelemmel érintett terület „A” pontjával;

M. a Casa La Tenutella nevű épület délnyugati sarka által kijelölt, 59 méteres tengerszint feletti magasságban elhelyezkedő pont, amely egybeesik a „Costa del Sole” engedélyezési kérelemmel érintett terület „G” pontjával;

N. Castello di Falconara településen, 18 méteres tengerszint feletti magasságban elhelyezkedő trigonometrikus pont, amely egybeesik a „Costa del Sole” engedélyezési kérelemmel érintett terület „F” pontjával;

O. a tengerpart vonalán elhelyezkedő pont, amelyet az „M” és az „N” pontot összekötő vonal és a tengerpart vonalának metszéspontja ad ki; e pont egybeesik a „Costa del Sole” engedélyezési kérelemmel érintett terület „E” pontjával.

Földrajzi koordináták

Pont Északi szélesség Keleti hosszúság (M. Mario) A 1° 23′ 54,92″ 37° 07′ 33,37″ B 1° 46′ 45,6″ 37° 27′ 39″ C 1° 45′ 16,98″ 37° 21′ 56,37″ D 1° 51′ 25,54″ 37° 16′ 54,67″ E 1° 44′ 07,44″ 37° 07′ 57,24″ F 1° 41′ 59,51″ 37° 05′ 45,11″ G 1° 41′ 08,14″ 37° 05′ 31,11″ H 1° 41′ 11,19″ 37° 05′ 59,19″ I 1° 43′ 35,59″ 37° 09′ 41,35″ L 1° 42′ 23,39″ 37° 09′ 49,96″ M 1° 38′ 33,56″ 37° 08′ 41,63″ N 1° 36′ 03,05″ 37° 06′ 29,39″ O 1° 35′ 57,97″ 37° 06′ 25,14″

Az érdekeltek az ezen közleménynek az Európai Unió Hivatalos Lapjában való közzétételétől számított 90 napon belül nyújthatják be a szóban forgó területre vonatkozó engedély iránti kérelmüket. A határidő lejártát követően beérkezett kérelmek nem fogadhatók el. A kutatási engedély kiadásáról szóló határozat a konkurens vállalkozások által esetlegesen beadott kérelmek benyújtásának végső határidejétől számított hat hónapon belül kerül kibocsátásra. A 94/22/EK irányelv 5. cikkének (1) bekezdésére tekintettel közöljük továbbá, hogy a feltárási és kutatási engedélyek, illetve a kitermelési koncessziók kiadásának feltételei – tekintettel az említett irányelvet az olasz jogba átültető és alkalmazó (az Olasz Köztársaság Hivatalos Közlönyének1996. december 14-i 293. számában kihirdetett) 1996. november 25-i 625. számú köztársasági elnöki jogi határozat rendelkezéseire – már közzétételre kerültek az Európai Unió Hivatalos Lapja C sorozatának 1998. december 19-i 396. számában, és e feltételeket Szicília tartomány 2000. július 3-i 14. számú (Szicília Tartomány Hivatalos Közlönyének2000. július 7-i 32. számában kihirdetett), fent említett törvénye pontosította.

A tevékenység végzésére és befejezésére vonatkozó feltételek és követelmények a fent említett 2000. július 3-i 14. sz. szicíliai tartományi törvényben, valamint a tartományi ipari miniszter 2003. október 30-i 91. sz. és 2004. október 20-i 88. sz. – a Szicília Tartomány Hivatalos Közlönyének2003. november 14-i 49. számának I. részében, illetve 2004. november 5-i 46. számának I. részében közzétett – határozataiban előírt specifikációkban (Disciplinare Tipo) kerültek rögzítésre.

A kérelemmel kapcsolatos dokumentumok a tartományi ipari és bányászati osztály (Dipartimento Regionale dell’Industria e delle Miniere) szénhidrogénekkel és geotermikus energiával foglalkozó tartományi hivatalában (Ufficio Regionale per gli Idrocarburi e la Geotermia — Via Ugo La Malfa n. 101, irányítószám: 90146 Palermo, Italia) kerültek letétbe, és azokat valamennyi érdekelt megtekintheti.